सिग्नस ऍक्स-१
सिग्नस ऍक्स-1 (Cygnus X-1) एक कालाछिद्र है। यह पृथ्वी की सतह से आकाश में हंस तारामंडल के क्षेत्र में स्थित है और एक अत्यंत शक्तिशाली ऍक्स-किरण स्रोत है। अनुमान लगाया गया है कि इसका द्रव्यमान सूरज के द्रव्यमान का 14.8 गुना है। इसका घटना क्षितिज 300 किमी से कम अनुमानित है। यह हमारे सौर मंडल से 6,070 प्रकाशवर्ष दूर है। सिग्नस ऍक्स-१ के साथ एक ऍचडीई 226868 (HDE 226868) नामक नीला महादानव परिवर्ती तारा स्थित है और इन दोनो का एक द्विवस्तु मंडल है। यह तारा कालेछिद्र की लगभग 0.2 खगोलीय इकाई की कक्षा में परिक्रमा कर रहा है। तारे से उड़ रही तारकीय आंधी कालेछिद्र के इर्द-गिर्द बने अभिवृद्धि चक्र में तारे से पदार्थ पहुँचा रही है। इसमें से कुछ मलबा छिद्र के ऊपर और नीचे से मलबा खगोलभौतिक फौवारों में फेंका जा रहा है।